smcproject/ml-wiki-sentences huggingface dataset:
വർഷം തലക്കെട്ട് പങ്ക് ഡയറക്ടർ 2014 ഗുണ്ട ക്രിസ്റ്റി സലിം ബാബ ഗാങ്സ്റ്റർ സൗരവ് ആഷിഖ് അബു 2015 റാണി പത്മിനി കരീം ആഷിഖ് അബു 2016 പുത്തൻ പണം അനിയൻ രഞ്ജിത്ത് 2017 സഖാവ് പ്രഭാകരൻ ഈരാളി സിദ്ധാർത്ഥ ശിവ 2018 കല വിപ്ലവം പ്രണയം സിഐ ഓഫ് പോലീസ് ജിതിൻ ജിത്തു പരോൾ ഫോറസ്റ്റ് ഓഫീസർ ശരത് സന്ദിത് 2019 ലൂസിഫർ ജയിൽ വാർഡൻ മാത്യു പൃഥ്വിരാജ് സുകുമാരൻ വൈറസ് സുദേവൻ ഡോ ആഷിഖ് അബു അമ്പിളി ഗണപതി ജോൺപോൾ ജോർജ്ജ് രൗദ്രം 2018 ടാക്സി ഡ്രൈവർ ജയരാജ് ഹെലൻ രവി പ്രകാശ് മാത്തുക്കുട്ടി സേവ്യർ 2020 ഹലാൽ പ്രണയകഥ ടൈൽ ഫാക്ടറിയിലെ അബുക്കയുടെ സുഹൃത്ത് സക്കറിയ മുഹമ്മദ് 2021 ഓപ്പറേഷൻ ജാവ ജോയ് പുളിമൂട്ടിൽ തരുൺ മൂർത്തി ഐസ് ഒരതി മധു അഖിൽ കാവുങ്കൽ വൺ മുഖ്യമന്ത്രിയുടെ ഗൺമാൻ അശോകൻ സന്തോഷ് വിശ്വനാഥ് കാച്ചി ക്രിയാക് ബിൻഷാദ് നാസർ എന്നിവർ നിഷാദ് സിദ്ധാർത്ഥ ശിവ കാണെക്കാണേ സിഐ ഓഫ് പോലീസ് മനു അശോകൻ ഭീമന്റെ വഴി കൃഷ്ണ ദാസ് അഷ്റഫ് ഹംസ 2022 വന്ദനം എസ്ഐ പ്രമോദ് പീറ്റർ റോഷൻ ആൻഡ്രൂസ് തല്ലുമാല കളപ്പുരക്കൽ ഡേവിഡ് ഖാലിദ് റഹ്മാൻ അന്താക്ഷരി ജയചന്ദ്രൻ വിപിൻ ദാസ് സോളമന്റെ തേനീച്ചകൾ പബ്ലിക് പ്രോസിക്യൂട്ടർ ലാൽ ജോസ് സുന്ദരി ഗാർഡൻസ് ഡോ.മഹി മോഹൻ ചാർളി ഡേവിസ് സൌദി വെള്ളക്ക ബ്രിട്ടോ തരുൺ മൂർത്തി ചട്ടമ്പി ബേബി അഭിലാഷ് കുമാർ സഹ സംവിധായകൻ വർഷം തലക്കെട്ട് കുറിപ്പുകൾ ഡയറക്ടർ 2016 ഗപ്പി ഒന്നാം അസിസ്റ്റന്റ് ഡയറക്ടർ ജോൺപോൾ ജോർജ്ജ് 2017 മായാനദി സഹ സംവിധായകാൻ ആഷിഖ് അബു 2019 അമ്പിളി സഹ സംവിധായകാൻ ജോൺപോൾ ജോർജ്ജ് വൈറസ് സഹ സംവിധായകാൻ ആഷിഖ് അബു 2020 ഹലാൽ പ്രണയകഥ സഹ സംവിധായകാൻ സക്കറിയ മുഹമ്മദ് 2021 വൺ സഹ സംവിധായകാൻ സന്തോഷ് വിശ്വനാഥ് 2022 നാരദൻ ചീഫ് അസോസിയേറ്റ് ഡയറക്ടർ ആഷിഖ് അബു തല്ലുമാല ചീഫ് അസോസിയേറ്റ് ഡയറക്ടർ (പ്രീ-പ്രൊഡക്ഷൻ) ഖാലിദ് റഹ്മാൻ പുഴു ചീഫ് അസോസിയേറ്റ് ഡയറക്ടർ രതീന സൗദി വെള്ളക്ക ചീഫ് അസോസിയേറ്റ് ഡയറക്ടർ തരുൺ മൂർത്തി റിലയൻസ് ട്രെൻഡ്സ് പരസ്യം റിലയൻസ് ട്രെൻഡ്സ് പരസ്യം ചീഫ് അസോസിയേറ്റ് ഡയറക്ടർ തരുൺ മൂർത്തി അവലംബം
ബിനോദിനി ദാസി
ബിനോദിനി എന്ന പേരിൽ വിഖ്യാതയായിരുന്ന ബിനോദിനി ദാസി (বিনোদিনী দাসী)(1862-1941)  പത്തൊമ്പതാം ശതകത്തിന്റെ അവസാനദശയിൽ കൽക്കത്തയിലെ നാടകരംഗത്തെ അസാമാന്യ പ്രതിഭയായിരുന്നു.
പന്ത്രണ്ടാമത്തെ വയസ്സിൽ രംഗത്തെത്തിയ ബിനോദിനി ഇരുപത്തിനാലാമത്തെ വയസ്സിൽ നാടകരംഗത്തു നിന്ന് വിരമിച്ചു.
ബിനോദിനിയുടെ  ആത്മകഥ  ( আমার কথা, Amar Katha)   1913-ൽ പ്രസിദ്ധീകരിക്കപ്പെട്ടു.
ഈ പുസ്തകത്തിന്റെ ഇംഗ്ലീഷു പരിഭാഷ 1998-ൽ പുറത്തിറങ്ങി.
ജനനം, ആദ്യകാലം
കൊൽക്കത്തയിലെ കോൺവാലിസ് സ്റ്റ്രീറ്റിലായിരുന്നു ബിനോദിനിയുടെ ജനനം.
ദരിദ്രകുടുംബത്തിലെ മൂത്ത സന്താനം.
തന്റേത്  വേശ്യാകുടുംബമായിരുന്നെന്ന് ബിനോദിനി ആത്മകഥയിൽ പറയുന്നു.
അഞ്ചു വയസ്സിൽ വിവാഹിതയായെങ്കിലും  ആ വിവാഹം നിരർഥകമായിത്തീർന്നു.
നൃത്തത്തിലും പാട്ടിലും ബിനോദിനി മിടുക്കിയായിരുന്നു.
നാടകരംഗത്തേക്ക്
കുടുംബസുഹൃത്തായിരുന്ന ഗംഗാബായിയാണ് ബിനോദിനിയെ  ഗ്രൈറ്റ് നാഷണൽ തിയേറ്ററിലേക്ക്  കൊണ്ടുപോയത്.
1874-ൽ ശത്രുസംഹാർ എന്ന നാടകത്തിൽ ദ്രൗപദിയുടെ സഖിയായാണ് ആദ്യം വേഷമിട്ടത്.
തുടർന്നുള്ള നാടകങ്ങളിൽ ബിനോദിനിക്ക് നായിക വേഷം ലഭിച്ചു.
കപാലകുണ്ഢല യിലെ പ്രകടനം കണ്ട്  നടനും സംവിധായകനുമായിരുന്ന  ഗിരീഷ് ചന്ദ്ര ഘോഷ്  ബിനോദിനിയിൽ അത്യന്തം  ആകൃഷ്ടനായി.
പിന്നീട്  ഗിരീഷ് ചന്ദ്ര ഘോഷിന്റെ മേൽനോട്ടത്തിലായി ബിനോദിനിയുടെ പരിശീലനവും  അവതരണങ്ങളും.
സ്റ്റാർ തിയേറ്ററിന്റെ ബാനറിൽ ഘോഷ് സംവിധാനം ചെയ്ത ചൈതന്യലീലയിൽ  മുഖ്യവേഷം ചെയ്തത് ബിനോദിനിയായിരുന്നു.
ഈ നാടകം ഇരുവർക്കും ഏറെ പ്രശംസ നേടിക്കൊടുത്തു.
ശ്രീരാമകൃഷ്ണ പരമഹംസൻ ഈ നാടകം കാണാനെത്തിയതായും വളരെ പ്രഭാവിതനായതായും പറയപ്പെടുന്നു.
ബിന ദാസ് ഇംഗ്ലീഷ് വിലാസം https://ml.wikipedia.org/wiki/Bina_Das
ബംഗാളിൽ നിന്നുള്ള ഇന്ത്യൻ സ്വാതന്ത്ര്യ സമരപ്രവർത്തകയും , വിപ്ലവകാരിയും ആയിരുന്നു ബിന ദാസ് (ജനനം24-08-1911 മരണം26-12-1986).
ബംഗാളിലെ ഛേത്രി സംഘ് എന്ന വിപ്ലവസംഘടനയിലെ അംഗമായിരുന്നു ബിന.
ബംഗാൾ ഗവർണറായിരുന്ന സ്റ്റാൻലി ജാക്സണെതിരേ സർവ്വകലാശാ ബിരുദദാന ചടങ്ങിൽ വെച്ച്  നിറയൊഴിച്ചതിനുശേഷം ബിന അഗ്നി കന്യ എന്നറിയപ്പെട്ടിരുന്നു.
പശ്ചിമ ബംഗാൾ രാജ്യസഭാംഗമായി സേവനമനുഷ്ഠിച്ചിട്ടുണ്ട്.
ബംഗാളി ഭാഷയിൽ ബീനാദാസ് രണ്ട് ആത്മമകഥാപരമായ കൃതിയാണ് ശൃംഗൽജംഗാർ, പിത്രിധൻ എന്നിവ.
ബ്രിട്ടീഷ് ഭരണകാലത്ത് ബംഗാളിലെ  കൃഷ്ണനഗർ എന്ന ഗ്രാമത്തിലാണ് ബിന ദാസ് ജനിച്ചത്.
ബേനി മാധബ് ദാസും, സരളാ ദേവിയുമായിരുന്നു മാതാപിതാക്കൾ.
പിതാവ് ഒരു അദ്ധ്യാപകനായിരുന്നു.
സുഭാസ് ചന്ദ്ര ബോസ് മാധബ് ദാസിന്റെ വിദ്യാർത്ഥിയായിരുന്നു.
പിതാവ് അദ്ധ്യാപകനായിരുന്നതുകൊണ്ട് വിദ്യാഭ്യാസം കുറേക്കാലം വീട്ടിൽ തന്നെയായിരുന്നു.
വിദ്യാഭ്യാസം ആരംഭിച്ചത് സെന്റ്.
ജോൺസ് ഗേൾസ് ഹൈസ്കൂളിലായിരുന്നു.
പുരാണ കഥകളും, ഇതിഹാസങ്ങളും കേട്ടാണ് ബിന വളർന്നത്.
സരളാദേവി ഒരു സാമൂഹ്യപ്രവർത്തക കൂടിയായിരുന്നു.
അടുത്തുള്ള വീടുകളിലെ സ്ത്രീകളെ സംഘടിപ്പിച്ച് തുന്നൽ പരിശീലനവുമെല്ലാം അവർ നടത്തിയിരുന്നു.
ദേശീയപ്രസ്ഥാനത്തിന്റെ ചലനങ്ങൾ എല്ലാ അർത്ഥത്തിലും അലയടിച്ചിരുന്ന ഒരു വീടായിരുന്നു ബിനയുടേത്.
സഹോദരൻ പഠനമുപേക്ഷിച്ച് ദേശീയ പ്രസ്ഥാനത്തിന്റെ ഭാഗമായി.
വീട്ടിൽ ചർക്കയും, ഖാദി വസ്ത്രവും നിർബന്ധമാക്കി.
സൈമൺ കമ്മീഷൻ ഇന്ത്യയിൽ വന്നതുമായി ബന്ധപ്പെട്ടു സ്കൂൾ വിദ്യാർത്ഥികൾ നടത്തിയ പഠിപ്പുമുടക്കിൽ മെട്രിക്കുലേഷൻ വിദ്യാർത്ഥിയായിരുന്ന ബിനയും പങ്കെടുത്തു.
സ്കൂൾ, കോളേജ്
ജോൺ ഡിപോസെസൻ ഗേൾസ് ഹയർ സെക്കൻഡറി സ്കൂൾ.
ബെതൂൺ കോളേജിലാണു പഠനം നടത്തിയിരുന്നത്.
അറിയപ്പെടുന്ന ബ്രഹ്മസമാജം ബ്രഹ്മോ അധ്യാപകൻ, ബെനി മദ്ബാൽ ദാസിന്റെയും, സാമൂഹ്യ പ്രവർത്തക സരളാദേവിയുടെ മകൾ.
മൂത്ത സഹോദരി  കല്യാണി ദാസ് (ഭട്ടാചാര്യ) സ്വാതന്ത്ര്യ സമര സേനാനിയായിരുന്നു.
സഹോദരിയെ പിന്തുടർന്നാണു ഛത്രിസംഘയിൽ അംഗമായത്.
സ്ത്രീകൾ മാത്രം അംഗങ്ങളായുള്ള ഒരു വിപ്ലവപ്രസ്ഥാനമായിരുന്നു ഛേത്രി സംഘ്.
1928 ൽ ബിന ഈ സംഘടനയിൽ അംഗമായി ചേർന്നു.
ഇന്ത്യയുടെ സ്വാതന്ത്ര്യസമരത്തിൽ പങ്കാളിത്തം
കൊൽക്കത്തയിലെ സ്ത്രീകളുടെ അർദ്ധവിപ്ലവ സംഘടനയായ ഛത്രി സംഗ (വനിതാ വിദ്യാർഥി സംഘടന) യിലെ അംഗമായിരുന്നു ബീണാ ദാസ്.
1932 ഫെബ്രുവരി 6 ന് ബംഗാൾ ഗവർണ്ണർ സ്റ്റാൻലി ജാക്സണെ കൽക്കട്ട യൂണിവേഴ്സിറ്റിയിലെ കൺവൊക്കേഷൻ ഹാളിൽ വധിക്കാൻ ശ്രമിച്ചു.
അഞ്ചുതവണ വെടിയുതിർത്തെങ്കിലും പരാജയപ്പെടുകയാണുണ്ടായത്.
ഇക്കാരണത്താൽ ഒൻപതു വർഷത്തോളം കഠിനതടവിന് ശിക്ഷിക്കപ്പെട്ടു.
കൽക്കത്ത ബെഥുൻ കോളേജിൽ പഠിക്കുന്ന സമയത്ത്,  താനുൾപ്പെടുന്ന വിദ്യാർത്ഥികളുടെ ബിരുദദാനച്ചടങ്ങിനു അതിഥിയായെത്തിയ ഗവർണറെ, വധിക്കാനായിരുന്നു പദ്ധതി.
പ്രസംഗിക്കാൻ എഴുന്നേറ്റ സമയം വെടിയുതിർക്കുകയാണു ചെയ്തത്.
1942-ൽ ക്വിറ്റ് ഇന്ത്യാ സമരത്തിൽ ബീണ പങ്കെടുത്തിട്ടുണ്ട്.
ഇന്ത്യ സ്വതന്ത്രമായതിന്നുശേഷവും ബീണ രാഷ്ട്രീയത്തിൽ സജീവമായിരുന്നു.
ബീണയുടെ ആത്മകഥപരമായ രചനകളാണു ശൃംഗാൽ ജംഗാർ പിതൃധാൻ എന്നിവ.
സ്വാതന്ത്യ സമര സേനാനികൾക്കുള്ള പെൻഷൻ ബീണാദാസ് നിരസിച്ചിരുന്നു.
ഗവർണർക്കു നേരെയുള്ള വെടിവെപ്പ്
കൊൽക്കത്തയിലെ സ്ത്രീകളുടെ സെമി വിപ്ലവ സംഘടനയായ ഛേത്രി സംഘത്തിന്റെ അംഗമായിരുന്നു ബിനാ ദാസ്.
1932 ഫെബ്രുവരി 6 ന് കൽക്കത്ത സർവകലാശാലയിലെ കൺവൊക്കേഷൻ ഹാളിൽ ബംഗാൾ ഗവർണർ സ്റ്റാൻലി ജാക്സണെ വധിക്കാൻ ശ്രമിച്ചു.
അഞ്ചു തവണ വെടിവെച്ച് പരാജയപ്പെട്ടെങ്കിലും ഒൻപതു വർഷത്തെ കഠിനതടവിന് ശിക്ഷിക്കപ്പെട്ടു ശിക്ഷാ കാലാവധിക്ക് ശേഷം
ശിക്ഷാ കാലാവധി കഴിഞ്ഞപ്പോൾ അവർ കോൺഗ്രസിൽ ചേർന്നു.
ക്വിറ്റിന്ത്യാ സമര കാലത്ത് വീണ്ടും മൂന്നു വർഷം ജയിൽ ശിക്ഷ അനുഭവിച്ചു.1946-47 കാലത്ത് ബംഗാൾ നിയമ സഭാംഗമായും,1947-51 കാലത്ത് പശ്ചിമ ബംഗാൾ നിമയസഭാംഗമായും ബീന പ്രവർത്തിച്ചു.1947-ൽ ബീനയും സ്വാതന്ത്ര്യ സമര ഭടനായ ജതീഷ് ചന്ദ്ര ഭൗമിക്കും വിവാഹിതരായി.
സ്വാതന്ത്ര്യലബ്ധിയോടെ അവർ രാഷ്ട്രീയ ജീവിതം ഉപേക്ഷിച്ചു.1960 ൽ പൊതുപ്രവർത്തക എന്ന നിലയിൽ പത്മശ്രീ ബഹുമതിക്ക് അർഹയായി.
ഭർത്താവിന്റെ മരണശേഷം ഋഷികേശിൽ ഏകാന്ത ജീവിതം നയിച്ചു.1986 ഡിസംബർ 26 ന് അവർ മരണമടഞ്ഞു.
ഋഷികേശിലെ റോഡുവക്കിൽ നിന്നും പാതി അഴുകിയ നിലയിൽ ലഭിച്ച ജഡം പിന്നീട്  ബീനയുടേതെന്ന് തിരിച്ചറിഞ്ഞു.
2021 ൽ ബീനദാസിന്റെ ജീവിതം ആസ്പദമാക്കി 'ബിപ്ലബി ബീന ദാസ് ' എന്ന ഡോക്യുമെന്ററി ദൂരദർശൻ പുറത്തിറക്കിയിട്ടുണ്ട്.
1960 ൽ ബീന ദാസിനെ രാജ്യം പത്മശ്രീ നൽകി ആദരിച്ചു.
നൃപെൻ ചക്രബർത്തി
1978 മുതൽ 1988 വരെ ത്രിപുര സംസ്ഥാനത്തിന്റെ മുഖ്യമന്ത്രിയായി സേവനമനുഷ്ഠിച്ച ഒരു ഇന്ത്യൻ കമ്മ്യൂണിസ്റ്റ് രാഷ്ട്രീയക്കാരനായിരുന്നു നൃപെൻ ചക്രബർത്തി (4 ഏപ്രിൽ 1905 - 25 ഡിസംബർ 2004) .
ആറ് പതിറ്റാണ്ടോളം ഇന്ത്യയിലെ കമ്മ്യൂണിസ്റ്റ് പ്രസ്ഥാനത്തിൽ പങ്കാളിയായിരുന്നു നൃപെൻ ചക്രബർത്തി .
ബ്രിട്ടീഷ് ഇന്ത്യയിലെ  ബംഗാൾ പ്രവിശ്യയിലെ ഡാക്ക ജില്ലയിലെ ബിക്രംപൂരിലാണ് (ഇന്നത്തെ ബംഗ്ലാദേശ് ) അദ്ദേഹം ജനിച്ചത്.
രാജ് കുമാറിന്റെയും ഉത്തംസുനാദരി ചക്രബർത്തിയുടെയും ഒമ്പതാമത്തെ മകനായിരുന്നു അദ്ദേഹം.
1925-ൽ ഔട്ട്സാഹി ഹൈസ്കൂളിൽ നിന്ന് പ്രവേശന പരീക്ഷ പാസായി.
ഇന്ത്യൻ സ്വാതന്ത്ര്യ സമരത്തിൽ ചേരാൻ ഡാക്ക  സർവകലാശാലയിലെ പഠനം ഉപേക്ഷിച്ചു.
1931-ൽ അദ്ദേഹം നിയമലംഘന പ്രസ്ഥാനത്തിൽ പങ്കെടുത്തു.
1934-ൽ കമ്മ്യൂണിസ്റ്റ് പാർട്ടി ഓഫ് ഇന്ത്യയിൽ ചേർന്നു.
1937-ൽ പാർട്ടിയുടെ ബംഗാൾ ഘടകത്തിന്റെ സെക്രട്ടറിയായി തിരഞ്ഞെടുക്കപ്പെട്ടു.
1950-ൽ പാർട്ടി അദ്ദേഹത്തെ ത്രിപുരയിലേക്ക് അയച്ചു, അവിടെ ഒരു പ്രധാന സംഘാടകനായി.
1964-ൽ സിപിഐ പിളർപ്പിനുശേഷം അദ്ദേഹം കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) ൽ ചേർന്നു.
1967ൽ സിപിഐ(എം) സംസ്ഥാന ഘടകത്തിന്റെ സെക്രട്ടറിയായി.
1972ൽ സിപിഐ(എം)ന്റെ കേന്ദ്രകമ്മിറ്റിയിലേക്കും 1984 ജൂണിൽ പൊളിറ്റ് ബ്യൂറോയിലേക്കും തിരഞ്ഞെടുക്കപ്പെട്ടു.
ത്രിപുരയിൽ
1957ൽ ത്രിപുര ടെറിട്ടോറിയൽ കൗൺസിലിലേക്ക് തിരഞ്ഞെടുക്കപ്പെട്ട നൃപെൻ ചക്രബർത്തി,1962ൽ പ്രതിപക്ഷ നേതാവായി.
ത്രിപുരയ്ക്ക് പൂർണ സംസ്ഥാന പദവി ലഭിച്ചതിന് ശേഷം 1972-ൽ അദ്ദേഹം സംസ്ഥാന നിയമ സഭ അംഗമായി.
1977-ൽ, ആദ്യം ഇടതുപക്ഷ പാർട്ടികൾക്കും കോൺഗ്രസ് ഫോർ ഡെമോക്രസിക്കും (സി എഫ് ഡി) ഇടയിലും പിന്നീട് ഇടതുപക്ഷത്തിനും ജനതാ പാർട്ടിക്കുമിടയിൽ തുടർച്ചയായി രണ്ട് ഹ്രസ്വകാല സഖ്യ സർക്കാരുകളിൽ അദ്ദേഹം മന്ത്രിയായിരുന്നു.
1977 ഡിസംബർ 31-ന് ത്രിപുര സംസ്ഥാനത്തിലെ നിയമ സഭയിലേക്കുള്ള തിരഞ്ഞെടുപ്പിൽ ഇടതുമുന്നണി വിജയിച്ചപ്പോൾ അദ്ദേഹം മുഖ്യമന്ത്രിയാകുകയും 1988 വരെ അധികാരത്തിൽ തുടരുകയും ചെയ്തു.
1988ലെ തെരഞ്ഞെടുപ്പിൽ ഇടതുമുന്നണിയുടെ പരാജയത്തിന് ശേഷം 1988 മുതൽ 1993 വരെ ത്രിപുര നിയമ സഭയിൽ പ്രതിപക്ഷ നേതാവായി.
1993-ലെ തിരഞ്ഞെടുപ്പിൽ ത്രിപുരയിൽ ഇടതുമുന്നണി വീണ്ടും അധികാരത്തിൽ വരികയും അദ്ദേഹം സംസ്ഥാന ആസൂത്രണ ബോർഡ് ചെയർമാനാവുകയും ചെയ്തു.
1995-ൽ അദ്ദേഹത്തെ സി.പി.ഐ.എമ്മിൽ നിന്ന് പുറത്താക്കിയെങ്കിലും 1998 വരെ നിയമ സഭാംഗമായി തുടർന്നു.
ഒരു പത്രപ്രവർത്തകൻ എന്ന നിലയിൽ
1939-41 കാലഘട്ടത്തിൽ അദ്ദേഹം ആനന്ദ ബസാർ പത്രികയിൽ സബ് എഡിറ്റർ ആയി ജോലി ചെയ്തു.
സിപിഐ പത്രമായ സ്വാധീനതയുടെ സഹ-എഡിറ്ററുമായിരുന്നു അദ്ദേഹം.
പിന്നീട്, 1995 വരെ അരൂപ് റോയ് എന്ന തൂലികാനാമത്തിൽ സി.പി.ഐ.(എം) ത്രിപുര സംസ്ഥാന ഘടകത്തിന്റെ മുഖപത്രമായ ദേശേർ കഥ എന്ന ദിനപത്രത്തിൽ സ്ഥിരം കോളമിസ്റ്റായിരുന്നു.
2004 ഡിസംബറിൽ അദ്ദേഹം ഗുരുതരരോഗബാധിതനായി, കൊൽക്കത്തയിലെ എസ്എസ്കെഎം ആശുപത്രിയിൽ കൊണ്ടുപോകപ്പെട്ടു.
2004 ഡിസംബർ 24-ന് അദ്ദേഹത്തെ തിരിച്ചെടുക്കാൻ സിപിഐ(എം) പൊളിറ്റ് ബ്യൂറോ തീരുമാനിച്ചു.
ഹൃദയാഘാതത്തെ തുടർന്ന് 2004 ഡിസംബർ 25-ന് അദ്ദേഹം മരിച്ചു.
അവലംബം ചക്രബർത്തി, നൃപെൻ (26 ഡിസംബർ 2004).
"Nripen Chakraborthy, 1905-2004".
വീണ്ടെടുത്തത് 6 ഒൿടോബർ 2013.
ചക്രബർത്തി, നൃപെൻ (25 ഡിസംബർ 2004).
"Nripen Chakraborty ? A labourer to chief minister".
Hindustan Times .
ഒറിജിനലിൽ നിന്ന് ആർക്കൈവ് ചെയ്തത് 8 ഒക്ടോബർ 2013.
വീണ്ടെടുത്തത് 6 ഒക്ടോബർ 2013.
ബാഹ്യ ലിങ്കുകൾ ↑ ചക്രബർത്തി, നൃപെൻ (26 ഡിസംബർ 2004).
↑ ചക്രബർത്തി, നൃപെൻ (25 ഡിസംബർ 2004).
നൃപൻ ഹസാരിക ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2015 ഏപ്രിൽ മുതൽ തുടരുന്നു.
ആസ്സാമീസ് ഗായകനും ഗാനരചയിതാവുമാണ് നൃപൻ ഹസാരിക.
ഗായകരായിരുന്ന ഭൂപൻ ഹസാരികയുടെയും ജയന്ത ഹസാരികയുടേയും ജ്യേഷ്ഠസഹോദരനുമാണ് നൃപൻ.
നൃസിംഗപ്രസാദ് ഭാദുരി ഇംഗ്ലീഷ് വിലാസം https://ml.wikipedia.org/wiki/Nrisinghaprasad_Bhaduri
2016 ലെ കേന്ദ്ര സാഹിത്യ അക്കാദമി പുരസ്കാരം നേടിയ ബംഗാളി എഴുത്തുകാരനാണ് നൃസിംഗപ്രസാദ് ഭാദുരി (নৃসিংহপ্রসাদ ভাদুড়ী.) മഹാഭാരതേർ അഷ്ടാദശി എന്ന ബംഗാളി ലേഖന സമാഹാരത്തിനായിരുന്നു പുരസ്കാരം.
ജനനം, വിദ്യാഭ്യാസം,ഉദ്യോഗം
23 നവമ്പർ 1950-ൽ ബംഗ്ലാദേശിലെ പാബ്നായിൽ ജനനം.
ബാല്യം മുതൽ കൊൽക്കത്തയിൽ വാസം.
കൽക്കത്ത യൂണിവഴ്സിറ്റിയിൽ നിന്ന്  സംസ്കൃതസാഹിത്യത്തിൽ എം.എ ബിരുദം നേടി.
നവദ്വീപിലെ വിദ്യാസാഗർ കോളേജിൽ അധ്യാപകനായി ഔദ്യോഗിക ജീവിതം തുടങ്ങി.
പിന്നീട് 1981 മുതൽ 2010 വരെ കൊൽക്കത്തയിലെ ഗുരുദാസ് കോളേജിൽ അധ്യാപകനായിരുന്നു.
1987-ൽ സംസ്കൃകത്തിൽ പി.എച്.ഡി നേടി.
ആനന്ദബസാർ, ദേശ് തുടങ്ങിയ പത്രങ്ങളിലും വാരികകളിലും നിരന്തരം എഴുതാറുണ്ട്.
ഇപ്പോൾ ബംഗാളി സാഹിത്യസംസദിനു വേണ്ടി വേദങ്ങൾ, ഉപനിഷത്തുക്കൾ, പുരാണങ്ങൾ എന്നിവക്കായുള്ള  എൻസൈക്ലോപീഡിയ തയ്യാറാക്കുന്നതിൽ വ്യാപൃതനാണ്.
രാമായണ മഹാഭാരതങ്ങൾ  ഏതാണ്ട് ഒരേ കാലഘട്ടത്തിൽ എഴുതപ്പെട്ട കാവ്യങ്ങളാണ്, ചരിത്രസത്യങ്ങളല്ല എന്ന  അഭിപ്രായക്കാരനാണ് ഭാദുരി.
രചനകൾ ശീർഷകം വർഷം പബ്ലിഷർ ISBN ബാൽമീകിർ രാം ഓ രാമായൺ 1989 ആനന്ദ ISBN 978-81-7066-226-6 മഹാഭാരതേർ ഭാരതയുദ്ധോ ഒ കൃഷ്ണ 1990 ആനന്ദ ISBN 978-81-7215-028-0 മഹാഭാരത് (ഛോട്ടോദേർ ജന്യോ)' 1993 ശിസു സാഹിത്യ സംസദ് അർജുൻ ഒ ദ്രൗപദി 1993 സാഹിത്യ സംസദ് ശ്യമാ മായേർ ചരിത് കൊഥാ, ശ്യാമ മായേർ ഗാൻ 1993 അന്തരംഗ ദേബതാർ മൊൻബയാൻ ശാസ്ത്രെ, സാഹിത്യേ ഏബം  കൗതുകേ 1995 ആനന്ദ ISBN 978-81-7215-156-0 കൃഷ്ണ, കുന്തി, ഏവം കൗന്തേയൊ 1998 ആനന്ദ ISBN 978-81-72153-85-4 ദണ്ഡനീതി 1998 സാഹിത്യ സംസദ് Product Code : SSD006892 സുഖസപ്തതി ആലേചന, സംസ്കൃതമൂല ഏവം ബംഗാനുവാദ ദ്വാദശ ത്രയോദശ ശതകേർ സംസ്കൃത ഗൽപോ സംങ്കലന 2001 ആനന്ദ ISBN 978-81-7756-100-5 മഹാഭാരതേർ ഛൊയ് പ്രവീൺ 2002 ആനന്ദ ISBN 978-81-7756-228-6 മഹാഭാരതേർ പ്രതിനായക് 2009 ആനന്ദ ISBN 978-8-17756-820-2 മഹാഭാരതേർ ലഘു-ഗുരു 2012 പത്രലേഖ Product Code : PLK009495 ഭീതർ-ബാഹിർ 2012 ദിപ് പ്രകാശൻ കലിയുഗ് 2007 and 2013 ഗാങ്ചിൽ, ദീപ് ചൈതന്യദേബ് 2011 and 2013 ദീപ് , പത്രലേഖ രമണി 2013 കാരിഗർ മഹാഭാരതേർ അഷ്ടാദശി 2013 ആനന്ദ ആചാർ, വിചാർ, സംസ്കാർ 2013 അഭിയാൻ Mystery Plays in Sanskrit (English)) 2013 Progressive Publishers കൊഥാ അമൃതോസമാൻ 2014 Deys ISBN 978-81-295-1915-3 മഹാഭാരതേർ നീതി, അനീതി, ദുർനീതി 2014 പത്രലേഖ നാനാ ചർച്ച 2014 അഭിയാൻ അഷാദുക്തി ഹലാഹൽ 2014 The See Book Agency പുരസ്കാരങ്ങൾ കേന്ദ്ര സാഹിത്യ അക്കാദമി പുരസ്കാരം 2016 അവലംബം ↑ ↑ Epic-pedia on a Grand Scale
നെക്രാജെ
നെക്രാജെ കാസറഗോഡ് ജില്ലയിലെ ഒരു ഗ്രാമമാണ്.
ഉബ്രംഗള ഈ ഗ്രാമത്തിന്റെ വടക്കാണ്.
കിഴക്ക് കാറഡുക്ക ഗ്രാമാതിർത്തിയാണ്.
As of 2001 India census , നെക്രാജെയിൽ10,806 ജനങ്ങളുണ്ട്.
അതിൽ 5,348 പുരുഷന്മാരും 5,458 സ്ത്രീകളുമാണ്.
മറ്റു വടക്കൻ ഗ്രാമങ്ങളെപ്പോലെ നെക്രാജെയിലും മലയാളം , കന്നഡ എന്നീ ഭാഷകളാണ് പ്രധാന ഔദ്യോഗികഭാഷകൾ.
തുളു , മറാത്തി എന്നീ ഭാഷകളും സംസാരിച്ചുവരുന്നു.
സ്റ്റേറ്റ് ഹൈവേ 31 നെക്രാജെയുടെ പടിഞ്ഞാറു ഭാഗത്തുകൂടി കടന്നുപോകുന്നു.
വടക്കോട്ട് ബദിയഡുക്ക, പുത്തൂർ, കുമ്പള എന്നീ സ്ഥലങ്ങളിലേയ്ക്കു പോകാൻ കഴിയും.
ഈ റോഡിലൂടെ തെക്കോട്ടു പോയാൽ നെല്ലിക്കട്ടെ, എഡനീർ, ചെർക്കള വഴി കാസറഗോഡിനൊ മുള്ളേരിയയ്ക്കോ പോകാം.
നെക്രാജെയുടെ വടക്കുഭാഗത്ത് കൂടി ബദിയഡുക്ക മുല്ലേരിയ റോഡ് കടന്നുപോകുന്നു.
നെക്രാജെയിലെ പ്രധാന റോഡാണ് പൈക്ക-കാറഡുക്ക-മുള്ളേരിയ റോഡ്.
നാരമ്പാടി-മാർപ്പനഡുക്ക റോഡ് മറ്റൊരു പ്രധാന റോഡ് ആകുന്നു.
ചെന്നഡുക്ക റോഡ്, പൊട്ടിപ്പലം റോഡ്, ചെറൂണി റോഡ്  എന്നിവ അപ്രധാന റോഡുകൾ ആണ്.
പ്രധാന സ്ഥലങ്ങൾ പൈക്ക നെല്ലിക്കട്ടെ തയാൽ നെക്രാജെ അർളഡുക്ക ചൂരിപ്പള്ളം നാരമ്പാടി പിലാംകട്ട പൊയ്യകണ്ടം ചർളഡുക്ക മതസ്ഥാപനങ്ങൾ
തായൽ നെക്രാജെ ഖിളർ ജുമാ മസ്ജിദ്, സഹാദുൽ ഹുദാ മദ്രസ, ചിസ്തിയ ജുമ മസ്ജിത് അർളഡുക്കത്തുണ്ട്.
സെന്റ് ജോൺ ഡി ബ്രിറ്റോ ചർച്ച് നാരമ്പാഡിയിലാണ്.
നാരമ്പാടിയിലും പിലാംകട്ടയിലും ജുമ മസ്ജിദ് ഉണ്ട്.
Thayal Nekraje Juma Masjid Map https://goo.gl/maps/Q4dheMtdSrE2
നെക്ക് ടൈ ഇംഗ്ലീഷ് വിലാസം https://ml.wikipedia.org/wiki/Necktie നെക്ക് ടൈ
ഷർട്ടിന്റെ കോളറിനകത്തു കൂടി ധരിക്കുന്ന നീളത്തിലുള്ള ഒരു കഷ്ണം തുണിയാണ്‌ നെക്ക് ടൈ അല്ലെങ്കിൽ ടൈ .
ബോ ടൈ, അസ്കോട്ട് ടൈ, ക്ലിപ്പ് ഓൺ ടൈ, ബൊലാ ടൈ എന്നിവയാണ്‌ ഇതിന്റെ മറ്റു രൂപങ്ങൾ.
ഇവയെല്ലാം തന്നെ 17-ആം നൂറ്റാണ്ടിലെ ഫ്രഞ്ച് വസ്ത്രധാരണശൈലിയിലെ ക്രവാറ്റ് എന്ന കഴുത്തിൽ ധരിക്കുന്ന പട്ടയിൽ നിന്നും ഉരുത്തിരിഞ്ഞവയാണ്.
ഇതിന്റെ ഉപയോഗം ഇന്ന് ലോകവ്യാപകമായിരിക്കുന്നു.
ഓഫീസ് വസ്ത്രധാരണശൈലിയിൽ നെക്ക് ടൈക്ക് ഒരു പ്രധാന സ്ഥാനമുണ്ട്.
ടൈ കെട്ടുന്ന വിധങ്ങൾ ഫോർ-ഇൻ-ഹാൻഡ് ഡബിൾ-സിമ്പിൾ വിൻസർ നോട്ട് ഹാഫ്-വിൻസർ സ്മാൾ നോട്ട് ക്രോസ് നോട്ട് അവലംബം ടൈ നോട്ട് .
കോം ടൈ ഗൈഡ്
നൃപേന്ദ്ര നാരായൻ ഇംഗ്ലീഷ് വിലാസം https://ml.wikipedia.org/wiki/Nripendra_Narayan
1863 മുതൽ 1911 വരെ ഇന്ത്യയിലെ കൊച്ച് ബീഹാർ നാട്ടുരാജ്യത്തിലെ മഹാരാജാവായിരുന്നു മഹാരാജ നൃപേന്ദ്ര നാരായൻ.
(Bengali: নৃপেন্দ্র নারায়ণ; 4 ഒക്ടോബർ 1862 - 18 സെപ്റ്റംബർ 1911) മുൻകാലജീവിതം
1863-ൽ പിതാവ് നരേന്ദ്ര നാരായൻ മരിക്കുമ്പോൾ നൃപേന്ദ്ര നാരായന് പത്തുമാസം മാത്രമേ ഉണ്ടായിരുന്നുള്ളൂ.
അതേ വർഷം തന്നെ മഹാരാജാവായി കിരീടമണിഞ്ഞു.
അദ്ദേഹം ശിശുവായിരുന്നതിനാൽ ഭരണം ബ്രിട്ടീഷ് ഗവർണർ ജനറൽ നിയമിച്ച കമ്മീഷണർക്ക് കൈമാറി.
അദ്ദേഹത്തിന്റെ ജ്യേഷ്ഠൻ അവരുടെ പൂർവ്വികരുടെ നാടായ ചിത്രരഞ്ജന്റെയും രുപ്‌നാരായൺപൂരിലെയും രാജാവായി.
ബെനാറസിലെ വാർഡ്സ് ഇൻസ്റ്റിറ്റ്യൂട്ടിൽ പഠിച്ചു.
അതിനുശേഷം പട്നയിലെ ബങ്കിപ്പൂർ കോളേജിലും അവസാനമായി നിയമം കൊൽക്കത്തയിലെ പ്രസിഡൻസി കോളേജിലും പഠിച്ചു.
1878-ൽ അദ്ദേഹം കൊൽക്കത്തയിലെ കേശബ് ചന്ദ്രസെന്നിന്റെ മകളായ സുനിത ദേവിയെ വിവാഹം കഴിച്ചു.
വിവാഹം കഴിഞ്ഞയുടനെ അദ്ദേഹം ഉന്നത പഠനത്തിനായി ഇംഗ്ലണ്ടിലേക്ക് പുറപ്പെട്ടു.
Statue of Nripendra Narayan in Cooch Behar town.
നാല് ആൺമക്കളുടെയും മൂന്ന് പെൺമക്കളുടെയും പിതാവായിരുന്നു അദ്ദേഹം: മക്കളായ രാജേന്ദ്ര നാരായണൻ , ജിതേന്ദ്ര നാരായണൻ , വിക്ടർ നിത്യേന്ദ്ര നാരായണൻ, ഹിതേന്ദ്ര നാരായണൻ, പെൺമക്കളായ പ്രതിഭ ദേവി, സുധീരാ ദേവി, സുകൃതി ദേവി.
അദ്ദേഹത്തിന്റെ മക്കളിൽ രാജേന്ദ്രയും ജിതേന്ദ്രയും പിന്നീട് കൂച്ച് ബെഹാറിലെ മഹാരാജാവായി.
ഗായത്രി ദേവിയും ഇലാദേവിയും മകൻ ജിതേന്ദ്രയുടെ പെൺമക്കളായിരുന്നു.
മകൾ പ്രതിഭ പിന്നീട് ഇംഗ്ലീഷ് നടൻ മൈൽസ് മന്ദറിനെ വിവാഹം കഴിച്ചു.
സുധീര മൈൽസ് മന്ദറിന്റെ സഹോദരൻ അലൻ മന്ദറിനെ വിവാഹം കഴിച്ചു.
നൊബേൽ സമ്മാന ജേതാവ് കവി രബീന്ദ്ര നാഥ ടാഗോറിന്റെ അനന്തരവൻ ജോസ്ന്യ നാഥ് ഗോസലുമായി സുക്രിതി (രാജകുമാരി ഗാർലി) വിവാഹിതയായി.
ബറോഡയിലെ രാജകുമാരി ഇന്ദിരാദേവിയെയാണ് ജിതേന്ദ്ര നാരായണൻ വിവാഹം കഴിച്ചത്.
ഇംഗ്ലീഷ് തീരദേശ റിസോർട്ടായ ബെക്‌സ്‌ഹിൽ-ഓൺ-സീയിൽ വച്ച് 1911 സെപ്റ്റംബറിൽ നിപ്രേന്ദ്ര അന്തരിച്ചു.
അദ്ദേഹത്തിന്റെ സംസ്കാരം 1911 സെപ്റ്റംബർ 21 ന് ബെക്‌സ്‌ഹില്ലിൽ നടന്നു.
നിൻഫീൽഡിലെ മൂർ ഹാളിൽ നിന്ന് പുറപ്പെട്ടതിന് ശേഷം മഹാരാജാവ് രോഗാനന്തരം ആരോഗ്യം വീണ്ടെടുക്കുന്നതിനായി ബെക്‌സ്‌ഹില്ലിൽ എത്തിയിരുന്നു.
അദ്ദേഹത്തിന്റെ ഒരു പെൺമക്കളിലൊരാൾ അടുത്തിടെ മുങ്ങിമരിച്ചു.
അദ്ദേഹത്തിന്റെ രണ്ടാമത്തെ മകൻ മഹാരാജ കുമാർ ജിതേന്ദ്ര 1913 സെപ്റ്റംബർ 18 ന് നൃപേന്ദ്രന് സമർപ്പിച്ച ഒരു സ്മാരക കുടിവെള്ള ജലധാര തുറന്നു (ജിതേന്ദ്ര തന്റെ മൂത്ത സഹോദരൻ രാജേന്ദ്രന്റെ മരണശേഷം കൂച്ച് ബെഹറിന്റെ സിംഹാസനത്തിൽ തുടർന്നു).
ഡി ലാ വാർ പവലിയന്റെ ഇന്നത്തെ സൈറ്റിലെ കോസ്റ്റ്ഗാർഡ്സ് കോട്ടേജുകളുടെ അരികിലാണ് ഈ ജലധാര ആദ്യം നിന്നത്.
1934-ൽ പവലിയന് വഴിയൊരുക്കുന്നതിനായി കോട്ടേജുകൾ പൊളിച്ചുമാറ്റിയപ്പോൾ, ഈഗർട്ടൺ പാർക്കിൽ ജലധാര പുനർനിർമിച്ചു.
1963 വരെ ഇത് ബെക്‌സ്‌ഹിൽ മ്യൂസിയത്തിനടുത്തുള്ള പാർക്ക് പ്രവേശന കവാടത്തിനടുത്തായി നിലകൊള്ളുന്നു.
ഇത് കുറച്ചുകാലം ബെക്‌സ്‌ഹിൽ സെമിത്തേരിയിൽ സൂക്ഷിച്ചിരുന്നെങ്കിലും പിന്നീട് അപ്രത്യക്ഷമായി.
അതിന്റെ നിലവിലെ സ്ഥലം അജ്ഞാതമാണ്.
ബെക്‌സ്‌ഹിൽ-ഓൺ-സീയുടെ ചരിത്ര സംഘം നിക്‌പേന്ദ്രയുടെ ബെക്‌സ്‌ഹില്ലുമായുള്ള ബന്ധം സംഗ്രഹിക്കുന്ന "ബെക്‌സ്‌ഹില്ലിന്റെ മഹാരാജ" എന്ന ലഘുലേഖ തയ്യാറാക്കിയിട്ടുണ്ട്.
പ്രവർത്തനം Façade of the Cooch Behar Palace
1884-ൽ ഒരു നിയമം കൊണ്ടുവന്ന് അദ്ദേഹം തന്റെ സംസ്ഥാനത്ത് അടിമ പരിപാലനം (കൃതദാസ് പ്രതാ) നിരോധിച്ചു.
1888-ൽ, സ്വന്തം സംസ്ഥാനത്ത് ഉന്നതപഠനത്തിന്റെ മെച്ചപ്പെടുത്തലിനായി അദ്ദേഹം വിക്ടോറിയ കോളേജ് സ്ഥാപിച്ചു.
ഇപ്പോൾ A.B.N. സീൽ കോളേജ് എന്നറിയപ്പെടുന്നു.
തന്റെ രാജ്ഞിയായ സുനിതി ദേവിയുടെ പേരിൽ 1881-ൽ സുനിതി കോളേജ് എന്ന പേരിൽ ഒരു ഗേൾസ് സ്കൂൾ ആരംഭിച്ചു.
പിന്നീട് സുനിതി അക്കാദമി എന്ന് നാമകരണം ചെയ്യപ്പെട്ടു.
1883-ൽ അദ്ദേഹം ജൽപായ്ഗുരി നഗരത്തിൽ നൃപേന്ദ്ര നാരായണ ഹാൾ നിർമ്മിക്കുകയും 1887-ൽ ഡാർജിലിംഗിലെ ലോയിസ് ജൂബിലി സാനിറ്റോറിയം നിർമ്മിക്കാൻ ഭൂമി അനുവദിക്കുകയും ചെയ്തു.
1882 ൽ അദ്ദേഹം കൊൽക്കത്തയിൽ ഇന്ത്യ ക്ലബ് സ്ഥാപിച്ചു.
1889-ൽ കൂച്ച് ബെഹാറിൽ പാവപ്പെട്ടവർക്ക് സൗജന്യ ഭക്ഷണം വിതരണം ചെയ്യുന്നതിനായി അദ്ദേഹം ആനന്ദമയി ധർമ്മശാല സ്ഥാപിച്ചു.
അദ്ദേഹം 1892-ൽ കൂച്ച് ബെഹാറിൽ ബൊട്ടാണിക്കൽ ഗാർഡനായ നരേന്ദ്ര നാരായൺ പാർക്ക് സ്ഥാപിച്ചു.
1907-ൽ സ്ഥാപിതമായ കൊൽക്കത്ത ക്ലബ്ബിന്റെ ആദ്യ പ്രസിഡന്റ് കൂടിയായിരുന്നു അദ്ദേഹം.
മഹാരാജ ക്രിക്കറ്റിന്റെ വലിയ ഉത്സാഹിയായിരുന്നു.
ഒപ്പം കൂച്ച് ബെഹാർ ടീമിനെ പ്രോത്സാഹിപ്പിക്കുകയും ലോകമെമ്പാടുമുള്ള മികച്ച നിലവാരമുള്ള കളിക്കാരെ ക്ഷണിക്കുകയും ചെയ്തു.
കൂച്ച് ബെഹാറിലെ കൊട്ടാരത്തിൽ ക്രിക്കറ്റ് മൈതാനമുണ്ടായിരുന്ന അദ്ദേഹം കൊൽക്കത്തയിലെ അലിപോറിൽ ഒരു മൈതാനം സ്ഥാപിക്കുകയും ചെയ്തു.
അദ്ദേഹത്തിന്റെ ടീമും നാറ്റോറിലെ മഹാരാജാവിന്റെ ടീമും ബംഗാളിലെ ക്രിക്കറ്റിൽ എതിരാളികളായിരുന്നു.
നെക്കാർ
362 കിലോമീറ്റർ നീളമുള്ള (225 മൈൽ) ജർമ്മനിയിലെ ഒരു നദിയാണ് നെക്കാർ ( ജർമ്മൻ ഉച്ചാരണം: [ˈnɛkaɐ̯] ( listen ) ).
പ്രധാനമായും തെക്ക് പടിഞ്ഞാറൻ സംസ്ഥാനമായ ബാഡൻ-വ്യൂർട്ടംബർഗിലൂടെ ഒഴുകുന്നു, ചെറിയ ഒരു ഭാഗം ഹെസ്സെ എന്ന സംസ്ഥാനത്തിലൂടെയും.
റൈൻ നദിയുടെ ഒരു പ്രധാന പോഷകനദിയാണ് നെക്കാർ.
സമുദ്രനിരപ്പിന് 706 മീറ്റർ (2,316 അടി) ഉയരമുള്ള ബ്ലാക്ക് ഫോറസ്റ്റിലെ വിലിൻഗെൻ-ഷ്വെന്നിങ്ങനടുത്തുള്ള ഷ്വന്നിൻഗർ മൂവ്സ് സംരക്ഷണ മേഖലയിലാണ് നെക്കാറിന്റെ ഉദ്ഭവം.
റോട്ട്വൈൽ, റോട്ടൻബുർഗ്, കിൽഷ്ബർഗ്, ട്യൂബിൻഗൻ, വെർണാവ്, ന്യൂർട്ടിൻഗൻ, പ്ലോഹിൻഗൻ, എസ്സ്ലിൻഗൻ, സ്റ്റുട്ട്ഗാർട്ട് , ലുഡ്വിഗ്ഗ്സ്ബുർഗ്, മാർബാഖ്, ഹൈൽബ്രോൺ, ഹൈഡൽബർഗ് എന്നീ നഗരങ്ങളിലൂടെ കടന്ന് മാൻഹൈമിൽ, സമുദ്രനിരപ്പിൽ നിന്ന് 95 മീറ്റർ (312 അടി) ഉയരത്തിൽ വച്ച് നെക്കാർ റൈൻ നദിയിൽ ചേരുന്നു.
കൈവഴികൾ
താഴെ പറയുന്ന നദികൾ നെക്കാറിന്റെ കൈവഴികളിൽ ചിലതാണ്.
എൻസ് (Enz) കോഷെർ (Kocher) ഗ്ലെംസ് (Glems) റെംസ് (Rems) യഗ്സ്റ്റ് (Jagst) ഫിൽസ് (Fils) മുറ്ർ (Murr) നേസൻബാഖ് (Nesenbach) അവലംബം ↑ "Map services of the Baden-Württemberg State Office for the Environment, Survey and Conservation (Landesanstalt für Umwelt, Messungen und Naturschutz Baden-Württemberg)"
നെക്ടർ ഗൈഡ് ഇംഗ്ലീഷ് വിലാസം https://ml.wikipedia.org/wiki/Nectar_guide ദൃശ്യപ്രകാശം (ഇടത്), അൾട്രാവയലറ്റ് ലൈറ്റ് (വലത്) എന്നിവയിൽ ഒരു മിമുലസ് പുഷ്പത്തിന്റെ ചിത്രങ്ങൾ തേനീച്ചകൾക്ക് കാണാവുന്നതും എന്നാൽ മനുഷ്യർക്ക് കാണാത്തതുമായ ഇരുണ്ട നെക്ടർ ഗൈഡ് കാണിക്കുന്നു
ചില സപുഷ്പി സസ്യങ്ങളുടെ പുഷ്പങ്ങളിൽ കാണുന്ന സവിശേഷമായ അടയാളങ്ങളോ പാറ്റേണുകളോ ആണ് നെക്ടർ ഗൈഡുകൾ.
അവ പരാഗണസഹായികളെ പരാഗണസ്ഥലത്തിലേക്ക്  നയിക്കുന്നു.
പ്രതിഫലമായി ഈ ജീവികൾക്ക്  സാധാരണയായി തേൻ , പൂമ്പൊടി അല്ലെങ്കിൽ എണ്ണ, റെസിനുകൾ, സുഗന്ധങ്ങൾ, അതുമല്ലെങ്കിൽ മെഴുക് എന്നിവ ലഭിക്കുന്നു.
അത്തരം പാറ്റേണുകൾ "പോളിൻ ഗൈഡുകൾ", "തേൻ ഗൈഡുകൾ" എന്നും അറിയപ്പെടുന്നു.
ഈ പാറ്റേണുകൾ ചിലപ്പോൾ മനുഷ്യർക്ക് ദൃശ്യമാണ്; ഉദാഹരണത്തിന്, ഡാൽമേഷ്യൻ ടോഡ്‌ഫ്ലാക്‌സിന് ( ലിനാരിയ ജെനിസ്റ്റിഫോളിയ ) ഓറഞ്ച് നെക്ടർ ഗൈഡുള്ള മഞ്ഞ പൂക്കളുണ്ട്.
എന്നിരുന്നാലും, സൂര്യകാന്തി പോലുള്ള ചില സസ്യങ്ങളിൽ അൾട്രാവയലറ്റ് വെളിച്ചത്തിൽ കാണുമ്പോൾ മാത്രമേ അവ ദൃശ്യമാകൂ.
അൾട്രാവയലറ്റ് വെളിച്ചത്തിൽ, പൂക്കൾക്ക് ഇരുണ്ട കേന്ദ്രമുണ്ട്, അവിടെ നെക്ടറികൾ സ്ഥിതിചെയ്യുന്നു.
കൂടാതെ ദളങ്ങളിലും പ്രത്യേക പാറ്റേണുകൾ ഉണ്ട്.
തേനീച്ച , അൾട്രാവയലറ്റ് കിരണങ്ങൾ കാണാൻ കഴിയുന്ന മറ്റ് പ്രാണികൾ തുടങ്ങിയ പോളിനേറ്ററുകൾക്ക് ഇത് പൂക്കളെ കൂടുതൽ ആകർഷകമാക്കുമെന്ന് വിശ്വസിക്കപ്പെടുന്നു.
അവലംബം പുറംകണ്ണികൾ സൗത്ത് വെസ്റ്റ് എക്സോട്ടിക് പ്ലാന്റ് ഇൻഫർമേഷൻ ക്ലിയറിംഗ് - Internet Archive നിന്നുള്ള Dalmatian Toadflax ( ഇന്റർനെറ്റ് ആർക്കൈവിൽ ആർക്കൈവുചെയ്‌ത പതിപ്പ് കാണുക - 2009-03-17ൽ ആക്‌സസ്സുചെയ്‌തത്).
അൾട്രാവയലറ്റ് ഫോട്ടോഗ്രാഫി.
കോം അൾട്രാവയലറ്റ് ഫ്ലോറൽ സിഗ്നേച്ചറുകളുടെ ഓൺലൈൻ ലൈബ്രറി.
നെക്ബെത്ത്
പുരാതന ഈജിപ്റ്റിൽ ആരാധിച്ചിരുന്ന ഒരു ദേവതാ സങ്കല്പമാണ് നെക്ബെത്ത് (ഇംഗ്ലീഷ്: Nekhbet ( / ˈ n ɛ k ˌ b ɛ t / ; നെക്ബിത്(Nekhebit) എന്നും ഉച്ചരിക്കുന്നു).
ഈജിപ്റ്റിലെ പൂർവ്വ-രാജവംശകാലത്തെ ഒരു പ്രാദേശിക ദേവതയായിരുന്നു നെക്ബെത്ത്.
നെഖേബ് നഗരത്തിന്റെ സംരക്ഷക ദേവതയായിരുന്ന നെക്ബെത്ത് ദേവി പിൽകാലത്ത് അപ്പർ ഈജിപ്റ്റിലെ തന്നെ പ്രാധാന ദേവതയായി മാറി.
നെഖേബ് നഗരത്തിലാണ് നെക്ബെത്ത് ദേവിയുടെ ഏറ്റവും പ്രാചീനമായ ക്ഷേത്രം സ്ഥിതിചെയ്യുന്നത്.
നെഖേൻ എന്ന മറ്റൊരു നഗരത്തിന്റെ അനുബന്ധ നഗരമാണ് നെഖേബ്.
പ്രീ-ഡിനാസ്റ്റിൿ കാലഘട്ടത്തിന്റെ അവസാനനാളുകളിലെ (c. 3200–3100 BC) ഏറ്റവും പ്രധാന നഗരവും അപ്പർ ഈജിപ്റ്റിന്റെ തന്നെ രാഷ്ട്രീയ-ആദ്ധ്യാത്മിക തലസ്ഥവുമായിരുന്നു നെഖേൻ നഗരം.
അപ്പർ ഈജിപ്റ്റിന്റെ കാവൽ ദൈവമായിരുന്നു നെക്ബെത്.
അതേസമയം ലോവർ ഈജിപ്റ്റിൽ തത്തുല്യസ്ഥാനം വഹിച്ചിരുന്നത് വാദ്ജെറ്റ് ദേവി ആയിരുന്നു.
ഇവരെ ഒരുമിച്ച് പൊതുവെ  " രണ്ട് സ്ത്രീകൾ(Two Ladies) " എന്ന് അറിയപ്പെട്ടിരുന്നു.
നെക്ബെത്ത് ദേവിയെ ഒരു കഴുകന്റെ രൂപത്തിലാണ് ചിത്രീകരിക്കാറുള്ളത്.
അവലംബം ↑ ↑ Wilkinson, Richard H. (2003).
pp. 213–214 ↑ ↑
ബാറ്റിൽ: ലോസ് ആഞ്ചെലെസ് ഇംഗ്ലീഷ് വിലാസം https://ml.wikipedia.org/wiki/Battle:_Los_Angeles
2011 മാർച്ച് 11-ന് പുറത്തിറങ്ങിയ അമേരിക്കൻ ആക്ഷൻ-സയൻസ് ഫിക്ഷൻ ചിത്രമാണ് ബാറ്റിൽ: ലോസ് ആഞ്ചെലെസ് .
ഇന്ത്യ ഉൾപ്പെടെയുള്ള രാജ്യങ്ങളിൽ വേൾഡ് ഇൻവേഷൻ: ബാറ്റിൽ ലോസ് ആഞ്ചെലെസ് എന്ന പേരിലാണ് ചിത്രം റിലീസ് ചെയ്തത്.
ജൊനാതൻ ലീബസ്മാൻ സംവിധാനം ചെയ്ത ചിത്രത്തിൽ ആരോൺ എക്കാർട് , മിഷാൽ റോഡ്രിഗ്വസ്, മൈക്കൽ പെന, ബ്രിട്ഗെറ്റ് മൊയ്നഹാൻ, നെ-യോ എന്നിവർ പ്രധാന വേഷങ്ങൾ അവതരിപ്പിക്കുന്നു.
രണ്ടാം ലോകമഹായുദ്ധത്തോടനുബന്ധിച്ചു നടന്ന ലോസ് ആഞ്ചെലെസ് വ്യോമ യുദ്ധത്തെ ആസ്പദമാക്കി നിർമിച്ചിരിക്കുന്ന ചിത്രത്തിൽ പക്ഷേ അന്യഗ്രഹ ജീവികളും അമേരിക്കൻ വ്യോമസേനയും തമ്മിലുള്ള യുദ്ധമാണ് വിഷയമാകുന്നത്.
ലോസ് ആഞ്ചെലെസ് പശ്ചാത്തലമാക്കിയിരിക്കുന്ന ചിത്രം പക്ഷേ പൂർണ്ണമായും ലൂസിയാനയിലാണ് ചിത്രീകരിച്ചിരിക്കുന്നത്.
കൊളംബിയ പിക്ചർസ് ചിത്രം പ്രദർശനത്തിനെത്തിക്കുന്നു.
അവലംബം 1 2 {{ cite web }} :  CS1 maint: unrecognized language ( link ) ↑ {{ cite web }} : Italic or bold markup not allowed in: | publisher= ( help ) CS1 maint: unrecognized language ( link ) പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് ബാറ്റിൽ: ലോസ് ആഞ്ചെലെസ് ഇന്റർനെറ്റ് മൂവി ഡാറ്റാബേസിൽ
ബാറ്റ്മാൻ ഇംഗ്ലീഷ് വിലാസം https://ml.wikipedia.org/wiki/Batman
ഡിസി കോമിക്സിന്റെ ഒരു കോമിക്ക് പുസ്തക കഥാപാത്രമാണ് ബാറ്റ്മാൻ .
ചിത്രകാരനായ ബോബ് കെയിൻ എഴുത്തുകാരനായ ബിൽ ഫിങ്കർ എന്നിവർ ചേർന്നാണ് ബാറ്റ്മാൻ എന്ന കഥാപാത്രത്തെ നിർമ്മിച്ചത്.
1939 മേയിൽ പുറത്തിറങ്ങിയ ഡിക്ടറ്റീവ് കോമിക്സ് #27-ലാണ് ബാറ്റ്മാൻ ആദ്യമായി പ്രത്യക്ഷപ്പെട്ടത്.
ഒരു ധനിക വ്യവസായിയായ ബ്രൂസ് വെയ്ൻ ആണ് അനീതിക്കെതിരെ പോരാടാനായി ബാറ്റ്മാൻ ആയി മാറുന്നത്.
ബാലനായിരിക്കുമ്പോൾ മാതാപിതാക്കൾ കൊലചെയ്യപ്പെടുന്നതിന് സാക്ഷിയായ ബ്രൂസ് തിന്മക്കെതിരെ പോരാടാനായി തീരുമാനിക്കുന്നു.
പിന്നീട് ശാരീകമായും മാനസികമായും കഠിന പരിശീലനം നടത്തിയശേഷം ബ്രൂസ് വവ്വാലുമായി ബന്ധമുള്ള പേരും വേഷവും സ്വീകരിച്ച് തന്റെ ദൗത്യം ആരംഭിക്കുന്നു .
സാങ്കൽപിക നഗരമായ ഗോഥമിലാണ് ബാറ്റ്മാന്റെ പ്രവർത്തനം.
പ്രത്യക്ഷപ്പെട്ടതിന് അൽപകാലം കഴിഞ്ഞപ്പോൾത്തന്നെ ബാറ്റ്മാൻ എന്ന കഥാപാത്രം വളരെ പ്രശസ്തമായി.
അധികം വൈകാതെതന്നെ ബാറ്റ്മാനെ പ്രധാന കഥാപാത്രമാക്കിക്കൊണ്ടുള്ള കോമിക് പുസ്തകങ്ങൾ പുറത്തിറങ്ങി.
റേഡിയോ, ടെലിവിഷൻ, ചലച്ചിത്രം തുടങ്ങി മറ്റ് മാദ്ധ്യമരൂപങ്ങളിലും ബാറ്റ്മാൻ പലതവണ ആവിഷ്കരിക്കപ്പെട്ടിട്ടുണ്ട്.
അദ്ദേഹത്തിന്റെ  വിവിധ ദുഷ്‌ടകഥാപാത്രങ്ങളാണ്  ജോക്കർ, പെൻഗ്വിൻ, ടു ഫേസ് , റാശ അല ഘുൾ എന്നിവർ.
തുടർന്ന്  ഇനിയും കുടുതൽ കഥാപാത്രങ്ങൾ നിറങ സങ്കീർണത നിറഞ്ഞ കഥയാണ്  ബാറ്റ്മാന്റെ.
അദ്ദേഹത്തിന്റെ പേരിൽ ഇറങ്ങിയ ഹോളിവുഡ്  പടമാണ് The Batman begins , The Dark Knight , The Dark Knight Rises അവലംബം ↑
ബാറ്റ്‌ചെലർ, നോർത്തേൺ ടെറിട്ടറി ഇംഗ്ലീഷ് വിലാസം https://ml.wikipedia.org/wiki/Batchelor,_Northern_Territory
ഓസ്‌ട്രേലിയയിലെ നോർത്തേൺ ടെറിട്ടറിയിലെ ഒരു പട്ടണമാണ് ബാറ്റ്‌ചെലർ .
കൂമാലി ഷയർ പ്രാദേശിക സർക്കാർ മേഖലയിലെ നിലവിലെ ആസ്ഥാനവും ഏറ്റവും വലിയ പട്ടണവുമാണ് ഈ നഗരം.